Lekenes+gang+og+konkurranseformer

**Lekenes gang -** dag for dag
tocProgrammet, lekene, deltagere og regler endret seg gjennom årene, og det er vanskelig å si hvorfor og hvordan utviklingen foregikk. I følge [|forskning.no] og [|archaeology.org] startet det hele mest sannsynlig som en festival uten konkurranser, bare for å vise sin ære til guden Zevs. Selve lekene startet som noe lite og lokalt, men spredte seg raskt. Etterhvert ble det svært viktig for den nasjonale følelsen, og de kom fra forskjellige bystater langs kysten i Middelhavet og Svartehavet.Det er vanskelig å si helt nøyaktig hvordan lekene foregikk, men det varte sannsynligvis over 5 dager.

__Grekernes "treningsleir"__
En måned før selve arrangementet fant sted, kom deltakere til et område nordvest i Peloponnes for å trene og få hjelp fra de olympiske dommerne. Det var en treningsleir der alle deltakere avla en ed for statuen av Zevs, der de måtte si at de hadde trent i 10 måneder og at de aksepterte alle reglene ved å ikke jukse og drive med et "skittent" spill (Les mer under "Deltakere").

__Dag 1__
Dag 1 i programmet var åpningsdagen. Det handlet om å dyrke guden Zevs. Dette ble gjort ved forberedelser, bønner og ofring. I og med at de olympiske lekene ble utviklet av det religiøse, var det viktig at det var satt av nok tid til å dyrke Zevs. Derfor ble hele den første dagen satt av kun til dette, og det ble ikke avholdt noen av lekene. Det viktigste alle deltakerne måtte gjøre denne dagen, var å avlegge ed foran statuen av Zevs.

**__Dag 2__**
Dag 2 var lekenes første dag. Grekerne startet med den grenen de likte best; hestekappkjøring. Dette kan ses på som antikkens Formel 1, og det var bare de rike som fikk delta. Deltakerne skulle kjøre 12 runder i et løp som var meget hardt. Videre i programmet fant Pantatlon sted, femkamp. Femkampen består av spyd, lengde, løp, diskos og bryting. (Les mer under «Konkurranseformer» lenger ned på denne siden)

**__Dag 3__**
Denne dagen skulle være på den andre eller tredje fullmåne etter sommersolverv. Dagen var avsatt til dyrking av Zevs og ritualer. Den «religiøse grillfesten» ble avholdt denne dagen. Det var historikeren Stephen Miller som lagde dette navnet på ofring til Zevs. 100 okser ble ofret, og det hele startet med et stort opptog der prester, dommerne i lekene, politikere, deltakere, deltakernes slekt, trenere og ledere deltok. Dermed var det mange som kunne delta.

Det var en gren som var denne dagen; det berømte stadionløpet. Dette var den første konkurransen som ble avholdt i de olympiske lekene.

__**Dag 4**__
Det var to store begivenheter denne dagen; kampsport og løpsøvelser. Kampsportene var bryting, boksing og pankration (en blanding av bryting og boksing med lite regler, og derfor veldig brutalt). Løpsøvelsene ble utviklet videre av det tradisjonelle stadionløpet. Dette var øvelser som for eksempel ble løpt over to stadionlengder eller et løp på litt under 4800 meter.

__**Dag 5**__

 * På dag 5 var det ingen leker. Det var forskjellige seremonier. Det var seiersseremonier med utdeling av olivenkranser til vinnerne etterfulgt av en avslutningsseremoni som var til ære for Zevs. Det hele ble avsluttet med et festmåltid for vinnere, familien, venner og medborgere ****.**



Konkurranseformer
Konkurransene som vil bli presentert her er øvelsene som var med i de olympiske leker, altså de som ble holdt i Olympia. De andre delene av de panhelenske lekene hadde visse lokale variasjoner, men inneholdt mye av det samme. Programmet ekskluderte alle lagidretter, i tillegg til vannsport. Selve konurransedelen av de olympiske lekene, varte i fem dager og foregikk på stadion og på banen for hesteveddeløp - hippodromen. Hvwem som fikk delta kan du lese om under «Deltakere, kvinner, vinnere og heltestatus».

**__Stadion__**
Stadion bestod av hardpakket jord, og det var ingen tribuner. Publikum satt på gresslettene rundt den rektangulære arenaen. Dommere og diplomater på sin side, hadde i følge [|archeology.org] permanente steinseter på et lite område plassert på den sørlige vollen rundt stadion.

__Løpsøvelser__
I de gamle greske olympiske leker fantes det fire forskjellige løpsøvelser. Den klassiske øvelsen, //**stadion**//, var et løp som gikk over en stadionlengde. I Olympia var denne lengden 192 meter. Denne øvelsen er den eneste som var med helt fra starten av. Det vil si at i de første olympiske lekene var det kun denne øvelsen det ble konkurrert i. Etterhvert fikk man også, //**diaulos**//, den doble stadionlengden, og //**dolichos**//, som var et langdistanseløp på mellom 7 og 24 runder. Til slutt kom også en konkurranse hvor utøverne skulle //**løpe med full utrustning**//. I Olympia ble denne øvelsen løpt med dobbel stadionlengde.

__**Diskos**__
Diskosen i OL var laget av stein eller metall. Denne øvelsen var en del av femkampen.

__**Spyd**__
På spydet som ble brukt var det festet en elastisk stropp til håndtaket. Når utøverne skulle kaste, festet de langefingeren og pekefingeren inni stroppen, slik at spydet kunne kastes lenger enn vanlig.

__Lengde__
For at lengdehoppet skulle bli så langt som mulig, hadde deltakerne anledning til å bruke håndvekter. Det er verdt å merke seg at lengdehopp foregikk uten tilløp. Vektene var laget av stein eller metall. I luften var armene og beina mer eller mindre parallelle. Når landingen nærmet seg, svingte man vektene bakover og slapp dem for å at hoppet skulle bli enda noe lenger.

__Kampsport__
Det har i moderne tid vært stor strid om hvor kampsportøvelsene i Olympia foregikk. Noen mener de ble holdt foran alteret til Zevs, innendørs, mens andre mener at stadion var arena. Det fantes ingen vektklasser i disse øvelsene, og det ble trukket om hvem som skulle kjempe mot hvem. Det fantes tre forskjellige kampsportøvelser; bryting, boksing og "pankration".
 * //**Boksing;**// Hendene til bokserne var beskyttet av lange lærstrenger, slik at skadene på knokene ikke skulle bli så store. Over tid ble utstyret modifisert, blant annet ved at det ble festet metallbiter på knokene, slik at sporten ble mye mer voldelig.
 * //**Bryting;**// Bryterne kjempet uten noe ekstra utstyr. Den første som berørte bakken med andre kroppsdeler enn beina tre ganger, hadde tapt.
 * //**Pankration;**// Denne øvelsen var en blanding av boksing og bryting, hvor nær sagt alt var lov. Kun biting, å stikke fingrene i motstanderens nese og å stikke ut motstanderens øyne var forbudt.

**__Femkamp__**
Femkampen bestod av en løpsøvelse(som regel stadionlengden), diskos, spyd, lengde og bryting. Dette var en mest allsidige øvelsen, derfor ble kroppen til den beste femkjemperen sett på som idealkroppen.

__**Øvelser med hest**__
Disse øvelsene ble avholdt i hippodromen. denne arenaen var besto av en runde, med en søyle i hver ende som rytterne måtte rundt. Hesteøvelsene var veldig populære, spesielt blant publikum. Dette var også den eneste øvelsen hvor kvinnene fikk en viss tilnærming til de olympiske leker. De kunne nemlig være eiere av hestene som konkurrerte, og dermed vinne et olympisk gull. Det fantes to forskjellige hestøvelser; en øvelse med to hester (tospann) og en med fire hester (firspann).
 * //**Hest og vogn:**// Dette var den eneste øvelsen i de olympiske leker hvor utøverne hadde på seg klær; de hadde en lang kjortel.
 * //**Hesteløp:**// Her red rytterne helt nakne, og på bar hesterygg uten noen form for sal eller lignende

__**Juks**__
Juks i de antikke olympiske leker var ikke helt uvanlig. For eksempel bryterne hadde anledning til å jukse ved å smøre inn noen kroppsdeler med olje, slik at motstanderne hadde vanskeligheter med å få tak. Dette var altså ikke lov. Deltakere i løpsøvelsene som gikk over flere runder jukset også av og til. De kunne for eksempel droppe å runde stolpen slik at runden ble kortere. Det hendte også at løperne spente bein på hverandre. Disse regelbruddene ble som oftest oppdaget, men allikevel var det mange som prøvde seg på juks. Hederen og premien var så stor at det var verd forsøket, ble de derimot hardt straffet og all juks ble slått svært hardt ned på. Jukseren ble diskvalifisert fra videre konkurranse og kunne bli straffet med pisking eller bøter. Treneren og deltakers bystat ble også som regel straffet med bøter. I følge [|mapsofworld.com] bøe bøtene som ble innbetalt brukt til å bygge bronsestatuer av Zevs som ble plassert ved inngangen til stadion. Disse stod der for at utøverne som gikk forbi statuene skulle minnes på hvor viktig det var å følge regelen.